Parissyndromet

Parissyndromet er en psykisk sykdom som rammer turister i Paris. Fenomenet kan karakteriseres som et ekstremt tilfelle av kultursjokk og skyldes kontrasten mellom på den ene siden høye forventninger og en idealisert og romantisk forestilling om byen, og på den andre siden opplevelsen av den faktiske byen med sine gode og dårlige sider.

Paris-syndromet er klassifisert som en type Stendhals syndrom, idet symptomene – akselererende hjerterytme (galopperende hjerte) med svimmelhet og åndedrettsbesvær – ofte er av samme karakter som beskrevet av den italienske legen Graziella Magherini i boken La sindrome di Stendhal (1989). Det utspiller seg typisk i forskjellige former for hallusinasjoner og vrangforestillinger og krever psykologisk behandling.

Fenomenet har blitt karakterisert som «en manifestasjon av psykopatologi, som relaterer seg til reisen i høyere grad enn et syndrom hos den reisende»Voyage pathologique, Voyager rend-il fou?    (fransk). Det er mer videre beskrevet i en artikkel i det franske psykiatriske tidsskrift 'Nervure' i 2004."Les Japonais en voyage pathologique à Paris  (p. 31-34; fransk)

 Se også 
 Stendhals syndrom
 Jerusalem-syndrom

 Referanser 

 Eksterne lenker 
 Paris Syndrome leaves tourists in shock: Artikkel på msnbc, oktober 2006 (engelsk)
 Japanese and the Paris syndrome: Artikkel på The Japan Times Online, oktober 2006 (engelsk)

Syndromet
Kategori:Psykiske lidelser og atferdsforstyrrelser
Kategori:Kulturbundne syndromer